
1. Vispārīgā informācija
1.1. Identifikācijas numurs, pasūtītājs.
1.1.1. Iepirkuma procedūras identifikācijas numurs: RNP 2026/27.
1.1.2. [bookmark: _Hlk177627311]Pasūtītājs ir Rēzeknes novada pašvaldība, reģistrācijas Nr.90009112679, adrese: Atbrīvošanas aleja 95A, Rēzekne, LV-4601.
1.1.3. Kontaktpersona, kura pilnvarota sniegt informāciju par iepirkuma priekšmetu – Daudzfunkcionālā sociālo pakalpojumu centra “Vecružina” saimniecības pārzine Jeļena Dzene, tālr. +371 26353146, e-pasts: jelena.dzene@rezeknesnovads.lv. 
1.1.4. Kontaktpersona, kura pilnvarota sniegt informāciju par iepirkuma procedūras dokumentos iekļautajām prasībām un iepirkuma procedūras gaitu – Centrālās pārvaldes publisko iepirkumu nodaļas iepirkumu speciāliste Jeļena Berkela, tālr.  +371 64607195, e-pasts: jelena.berkela@rezeknesnovads.lv.
1.2. Iepirkuma priekšmets, līguma izpildes vieta un laiks.
1.2.1. [bookmark: _Toc88030583]Iepirkuma priekšmets ir pārtikas  produktu piegāde Rēzeknes novada pašvaldības Daudzfunkcionālajam sociālo pakalpojumu centram “Vecružina” vajadzībām saskaņā ar tehniskajā specifikācijā (nolikuma 2.pielikumā) noteiktajām prasībām.
1.2.2. Iepirkuma priekšmets ir sadalīts 11 (vienpadsmit) daļās:
1.2.2.1. Iepirkuma priekšmeta daļa Nr.1 “Svaiga gaļa un gaļas produkti”, CPV kods: 15110000-2 (gaļa), 15130000-8 (gaļas produkti);
1.2.2.2. Iepirkuma priekšmeta daļa Nr.2 “Putnu gaļa un putnu gaļas produkti, apstrādātas un ilglaicīgai glabāšanai sagatavotas zivis un zivju izstrādājumi”, CPV kods: 15112000-6 (mājputnu gaļa), 15131500-0 (mājputnu gaļas produkti), 15220000-6 (saldētas zivis, zivju filejas un citu veidu zivju gaļa);
1.2.2.3. Iepirkuma priekšmeta daļa Nr.3 “Olas, Graudu maluma produkti, cietes un cietes produkti”, CPV kods: 03142500-3 (olas), 15600000-4 (graudu maluma produkti, cietes un cietes produkti);
1.2.2.4. Iepirkuma priekšmeta daļa Nr.4 “Augļi, eksotiskie augļi un saistītie produkti”, CPV kods: 03222000-3 (augļi un rieksti);
1.2.2.5. Iepirkuma priekšmeta daļa Nr.5 “Dārzeņi”, CPV kods: 03221000-6 (dārzeņi);
1.2.2.6. Iepirkuma priekšmeta daļa Nr.6 “Piens un piena produkti, Sieri un kausētie sieri”, CPV kods: 15500000-3 (piena produkti);
1.2.2.7. Iepirkuma priekšmeta daļa Nr.7 “Maize, svaigi mīklas izstrādājumi un kūkas”, CPV kods: 15810000-9 (maize, svaigi mīklas izstrādājumi un kūkas);
1.2.2.8. Iepirkuma priekšmeta daļa Nr.8 “Kartupeļi”, CPV kods: 15310000-4 (kartupeļi un kartupeļu produkti;
1.2.2.9. Iepirkuma priekšmeta daļa Nr.9 “Dažādi pārtikas produkti”, CPV kods: 15800000-6 (dažādi pārtikas produkti;
1.2.2.10. Iepirkuma priekšmeta daļa Nr.10 “Svaigi dārzeņi”, CPV kods: 03221000-6 (dārzeņi);
1.2.2.11. Iepirkuma priekšmeta daļa Nr.11 “Skābēti kāposti”, CPV kods: 15300000-1 (augļi un dārzeņi un saistītie produkti).
1.2.3. Pretendents ir tiesīgs iesniegt piedāvājumu par vienu vai vairākām (arī visām) iepirkuma priekšmeta daļām. Piedāvājums attiecīgajā daļā ir jāiesniedz par visu apjomu.
1.2.4. Pretendents nav tiesīgs iesniegt piedāvājuma variantus.
1.2.5. Līguma izpildes vieta – Daudzfunkcionālais sociālo pakalpojumu centrs “Vecružina”, Ezera iela 23A, Vecružina, Silmalas pagasts, Rēzeknes novads, LV-4636.
1.2.6. Līguma izpildes laiks – 24 (divdesmit četri) mēneši no līguma noslēgšanas dienas.
1.2.7. Tehniskās specifikācijas pēdējās aktualizācijas datums – 2026.gada 7.augusts.
1.3. Atklātā konkursa nolikuma izsniegšana. 
1.3.1. Pasūtītājs nodrošina brīvu un tiešu elektronisku piekļuvi iepirkuma procedūras dokumentiem, to izsniegšanu un papildu informācijas sniegšanu saskaņā ar Publisko iepirkumu likuma (turpmāk – PIL) 36.pantu, sākot ar dienu, kad paziņojums par līgumu publicēts Iepirkumu uzraudzības biroja tīmekļvietnē. Iepirkuma procedūras dokumenti ir brīvi pieejami pasūtītāja pircēja profilā Elektronisko iepirkumu sistēmas (turpmāk – EIS) e-konkursu apakšsistēmā https://www.eis.gov.lv/EKEIS/Supplier/Organizer/302.
1.3.2. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[footnoteRef:1] [1:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883.
] 

1.4. Papildu informācijas sniegšana.
1.4.1. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. 
1.4.2. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju pircēja profilā EIS e-konkursu apakšsistēmā, kur ir pieejami iepirkuma procedūras dokumenti, norādot arī uzdoto jautājumu.
1.4.3. Ja pasūtītājs izdarījis grozījumus iepirkuma procedūras dokumentos, tas ievieto informāciju par grozījumiem pircēja profilā EIS e-konkursu apakšsistēmā, kur ir pieejami šie dokumenti, ne vēlāk kā dienā, kad atkārtoti publicēts paziņojums, ar kuru izsludināta iepirkuma procedūra.
1.5. Piedāvājumu iesniegšana un atvēršana.
1.5.1. Piedāvājums jāiesniedz līdz 2026.gada 14.septembrim plkst.10-00 elektroniski EIS e-konkursu apakšsistēmā vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:
1.5.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī konkursa sadaļā ievietotās formas;
1.5.1.2. elektroniski aizpildāmos dokumentus, sagatavojot ārpus EIS                   e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, tai skaitā ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
1.5.2. Pretendents līdz piedāvājumu iesniegšanas termiņa beigām ir tiesīgs atsaukt savu piedāvājumu vai iesniegt piedāvājuma grozījumus. Piedāvājuma atsaukuma vai grozījuma dokumenti sagatavojami, noformējami un iesniedzami tādā pašā kārtībā kā citi piedāvājuma dokumenti, ar norādi „Piedāvājuma grozījumi” vai „Piedāvājuma atsaukums”. Piedāvājuma atsaukums izslēdz pretendentu no tālākas dalības iepirkuma procedūrā.
1.5.3. Piedāvājuma iesniegšana nozīmē pretendenta godprātīgu nodomu piedalīties iepirkuma procedūrā un piekrišanu visām iepirkuma procedūras dokumentos noteiktajām prasībām. Piedāvājums ir saistošs pretendentam, kas to iesniedzis.
1.5.4. Ārpus EIS e-konkursu apakšsistēmas iesniegtie piedāvājumi netiks atvērti un neatvērti tiks nosūtīti atpakaļ iesniedzējam. 
1.5.5. Piedāvājumi, kas netiks iesniegti iepirkuma procedūras nolikumā noteiktajā kārtībā vai tiks iesniegti pēc nolikuma 1.5.1.apakšpunktā norādītā piedāvājumu iesniegšanas termiņa beigām, netiks pieņemti. Nekādi piedāvājuma iesniegšanas termiņa kavējuma iemesli netiks ņemti vērā.
1.6. Sagatavojot piedāvājumu, pretendents ievēro, ka:
1.6.1. pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā; 
1.6.2. piedāvājumu pretendents paraksta pēc izvēles ar drošu elektronisko parakstu un laika zīmogu vai ar EIS piedāvāto elektronisko parakstu (Sistēmas parakstu). Piedāvājumu paraksta pretendenta pārstāvis ar pārstāvības tiesībām vai tā pilnvarota persona. Ja piedāvājumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā);
1.6.3. jebkurš piegādātājs kā pretendents var iesniegt tikai vienu piedāvājumu vienā variantā. Pretendents, kas iesniedzis piedāvājumu vairākos variantos, tiks izslēgts no dalības iepirkuma procedūrā;
1.6.4. piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība, un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus;
1.6.5. iesniedzot piedāvājumu, pretendents pilnībā atzīst visus nolikumā (arī tā pielikumos un formās, kuras ir ievietotas EIS e-konkursu apakšsistēmas šī konkursa sadaļā) ietvertos nosacījumus. 
1.7. Piedāvājumu atvēršanas sanāksme notiks Rēzeknes novada pašvaldībā, Atbrīvošanas aleja 95A, Rēzekne, LV-4601, 2026.gada 14.septembrī plkst.14-00. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā https://www.eis.gov.lv/EKEIS/Supplier/Procurement/179524. 
2. Pretendentu izslēgšanas nosacījumi
2.1. Pasūtītājs izslēdz pretendentu no dalības iepirkuma procedūrā, ja uz pretendentu ir attiecināmi PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14. apakšpunktā noteiktie izslēgšanas iemesli.
2.2. Saskaņā ar Publisko iepirkumu likuma pārejas noteikumu 28. punkta 2) apakšpunktu Pasūtītājs šā likuma 42. panta otrās daļas 1., 2. un 3. punktā minētos izslēgšanas iemeslus neattiecinās uz personām, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē, un šā likuma 42. panta otrās daļas 1., 2. un 11. punktā minētos izslēgšanas iemeslus neattiecinās uz Pretendenta patieso labuma guvēju. 
2.3. Izslēgšanas iemeslu pārbaudi iepirkuma komisija veiks atbilstoši PIL 42.panta nosacījumiem, nepieciešamības gadījumā veicot uzticamības nodrošināšanai iesniegto pierādījumu vērtēšanu saskaņā ar PIL 43.pantu.
2.4. Pasūtītājs izslēdz pretendentu no dalības līguma slēgšanas tiesību piešķiršanas procedūrā Starptautisko un Latvijas Republikas nacionālo sankciju likuma (turpmāk – Sankciju likums) 11.1 panta pirmajā daļā noteiktajos gadījumos. 
3. Prasības pretendentiem
3.1. [bookmark: _Hlk69237190][bookmark: _Hlk164105999][bookmark: _Hlk69225347][bookmark: _Toc59334731][bookmark: _Toc61422139][bookmark: _Toc53909471][bookmark: _Toc61422137][bookmark: _Toc59334730][bookmark: _Toc61422135][bookmark: _Toc73362998][bookmark: _Toc88030591]Pretendents ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs normatīvajos aktos noteiktajos gadījumos.
3.2. Pretendentam (tai skaitā katram piegādātāju apvienības dalībniekam) atbilstoši Pārtikas aprites uzraudzības likuma prasībām ir tiesības piedalīties pārtikas apritē kā tehniskajā piedāvājumā iekļauto pārtikas preču ražotājam un/vai izplatītājam. 
3.3. Pretendenta rīcībā (īpašumā, valdījumā vai nomā vai pamatojoties uz sadarbības līgumu) ir atbilstoši aprīkoti transportlīdzekļi tehniskajā piedāvājumā norādīto preču piegādei, nodrošinot vispārējo higiēnas un ar pārtikas apriti saistīto prasību izpildi, ievērojot produktu grupām raksturīgo temperatūras režīmu, atbilstoši normatīvajiem aktiem.
3.4. Pretendents līguma izpildē ir tiesīgs piesaistīt apakšuzņēmējus.
3.5. Pretendents iepirkuma nolikuma prasību izpildei savas kvalifikācijas atbilstības apliecināšanai var balstīties uz citu personu iespējām.
3.6. Piegādātāji, kas apvienojušies piegādātāju apvienībā un iesnieguši kopīgu piedāvājumu, visi kopā ir uzskatāmi par vienu pretendentu, tādējādi nolikumā noteiktās kvalifikācijas prasības ir izpildāmas visiem piegādātāju apvienības dalībniekiem (personālsabiedrības dalībniekiem) kopā, izņemot nolikuma prasību par reģistrēšanu, licencēšanu vai sertificēšanu atbilstoši attiecīgās valsts normatīvo aktu prasībām, kas ir izpildāma katram piegādātāju apvienības dalībniekam atsevišķi.
3.7. Pretendentam ir jānodrošina, lai iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces.
3.8. Ja piedāvājumu iesniedz piegādātāju apvienība, piedāvājumam pievieno visu apvienības dalībnieku parakstītu apliecinājumu vai vienošanos (iesniedzams skenēts dokumenta oriģināls vai apliecinātā kopija) par kopīga piedāvājuma iesniegšanu, kurā nosaukts galvenais dalībnieks, kurš ir pilnvarots parakstīt piedāvājuma dokumentus (ja tos neparaksta visi piegādātāju apvienības dalībnieki), saņemt un izdot rīkojumus apvienības dalībnieku vārdā, un kurš izrakstīs rēķinus un būs tiesīgs saņemt attiecīgos maksājumus. Dokumentā jānorāda katram dalībniekam nododamo izpildāmo līguma daļu apjoms un atbildības apjoms līguma izpildē. 
3.9. Ja personu apvienība nolikumā noteiktajā kārtībā tiek atzīta par atklāta konkursa uzvarētāju un iegūst tiesības slēgt līgumu, tad apvienība pirms iepirkuma līguma noslēgšanas pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.

4. Pretendentu atlasei iesniedzamie dokumenti
4.1. [bookmark: _Toc134628689]Pieteikums dalībai atklātā konkursā, kas sagatavots atbilstoši formai nolikuma 1.pielikumā. 
4.2. Ārvalstu pretendentam reģistrācija ir jāapliecina atbilstoši attiecīgās valsts nosacījumiem (iesniedzot reģistrācijas faktu apliecinošo dokumentu un tā tulkojumu valsts valodā, vai norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu). Par Latvijas Republikā reģistrētajiem pretendentiem pasūtītāja iepirkuma komisija informāciju iegūst Uzņēmuma reģistra publiskajā datu bāzē. 
4.3. Prasības izpildi par tiesībām piedalīties pārtikas apritē Latvijas Republikā pasūtītāja iepirkuma komisija pārbauda, iegūstot informāciju Pārtikas un veterinārā dienesta publiskajā datu bāzē https://pakalpojumi.pvd.gov.lv/ipvd/objects. 
4.4. Pretendents iesniedz apliecinājumu, kas sagatavots atbilstoši formai iepirkuma procedūras nolikuma 4.pielikumā, par pretendenta rīcībā (īpašumā (pievienojot transportlīdzekļa tehniskās pases kopiju) vai nomā (pievienojot attiecīgā nomas līguma kopiju), vai pamatojoties uz sadarbības līgumu vai kravu pārvadājuma līgumu (iesniedzot tā kopiju)) esošajiem transportlīdzekļiem pretendenta tehniskajā piedāvājumā noteikto preču piegādei, nodrošinot vispārējo higiēnu un nemainīgu pārtikas produkta kvalitāti piegādes laikā. 
4.5. Ja līguma izpildē paredzēts piesaistīt apakšuzņēmējus, pretendents savā piedāvājumā norāda visus tos apakšuzņēmējus, kuru sniedzamo pakalpojumu vērtība ir vismaz 10000 euro, un katram šādam apakšuzņēmējam izpildei nododamo iepirkuma līguma daļu (forma nolikuma 5.pielikumā), kā arī iesniedz katra šāda apakšuzņēmēja apliecinājumu par gatavību iesaistīties iepirkuma līguma izpildē (forma nolikuma 6.pielikumā).
4.6. Ja pretendents savas kvalifikācijas atbilstības apliecināšanai balstās uz citas personas iespējām, piedāvājumam jāpievieno personas, uz kuras iespējām pretendents balstās, apliecinājums (saskaņā ar nolikuma 6.pielikumu), kā arī attiecīgā informācija ir jānorāda pieteikumā. 
4.7. Pretendents, parakstot pieteikumu dalībai iepirkumā (nolikuma 1.pielikumā), apliecina, ka līguma izpildē netiks izmantotas Krievijas Federācijas un Baltkrievijas Republikas izcelsmes preces, kā arī pēc pasūtītāja pieprasījuma pasūtītāja noteiktajā termiņā pretendents iesniegs dokumentus un informāciju, kas apliecina minēto prasību izpildi.
4.8. Eiropas vienotā iepirkuma procedūras dokumenta iesniegšana.
4.8.1. [bookmark: _Toc241378011][bookmark: _Toc241378053]Pasūtītājs pieņem arī Eiropas vienoto iepirkuma procedūras dokumentu (turpmāk – ESPD) kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām. 
4.8.2. Ja piegādātājs izvēlējies iesniegt ESPD, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām balstās, lai apliecinātu ka tā kvalifikācija atbilst iepirkuma procedūras dokumentos noteiktajām prasībām, un par katru tā norādīto apakšuzņēmēju, kura veicamo darbu vai sniedzamo pakalpojumu vērtība ir vismaz 10000 euro. Piegādātāju apvienība iesniedz atsevišķu ESPD par katru tās dalībnieku. 
4.8.3. ESPD veidlapu nosaka Eiropas Komisijas 2016.gada 5.janvāra Īstenošanas regula 2016/7. ESPD veidlapa pieejama tīmekļvietnē: http://espd.eis.gov.lv/. Pretendents sagatavoto Eiropas vienoto iepirkuma procedūras dokumentu pievieno savam piedāvājumam Elektronisko iepirkumu sistēmā, aizpildot visas sadaļas.
4.8.4. Ja Pretendents iesniedz ESPD kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu kvalifikācijas prasībām, Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu kvalifikācijas prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskajās datubāzēs.
5. Prasības tehniskajam un finanšu piedāvājumam
5.1. [bookmark: _Toc61422142][bookmark: _Toc88030599]Pretendenta tehniskajam un finanšu piedāvājumam jāatbilst Tehniskajai specifikācijai (iepirkuma procedūras nolikuma 2.pielikumā). Tehniskais un finanšu piedāvājums jāsagatavo atbilstoši iepirkuma procedūras nolikuma 2.pielikumā norādītajai formai Excel failos tā, lai pasūtītājam būtu iespēja elektroniskā formā veikt aprēķinu pareizības pārbaudi. 
5.2. Pretendents, sagatavojot tehnisko piedāvājumu attiecīgajā iepirkuma priekšmeta daļā, ņem vērā Tehniskās specifikācijas prasības katram pārtikas produktam. 
5.3. Pārtikas produktiem jāatbilst Eiropas Savienības (ES) un Latvijas Republikas normatīvo tiesību aktu prasībām. Pretendentam jāpiedāvā produkti, kuri nesatur ģenētiski modificētos organismus, nesastāv no tiem un nav ražoti no tiem. Pretendents iesniedz saskaņā ar formu nolikuma 3.pielikumā sagatavoto apliecinājumu par piedāvāto pārtikas produktu atbilstību Eiropas Savienības regulām un Latvijas Republikas normatīvajiem aktiem.
5.4. Ja pretendents piedāvā produktu, kas atbilst paaugstinātas kvalitātes rādītājiem, tad  pretendenta piedāvātajam produktam attiecīgi jāatbilst vismaz vienai no sekojošām prasībām: 
5.4.1. bioloģiskās lauksaimniecības (BLS) prasībām;
5.4.2. nacionālās pārtikas kvalitātes shēmas (NPKS) prasībām;
5.4.3. lauksaimniecības produktu integrētās audzēšanas prasībām (LPIA) prasībām.
5.5. Pretendentam, ja tas nav bioloģiskās lauksaimniecības vai nacionālās pārtikas kvalitātes shēmas noteiktajiem kvalitātes rādītājiem atbilstošu, vai lauksaimniecības produktu integrētās audzēšanas prasībām atbilstošu produktu ražotājs vai audzētājs, jāiesniedz ražotāju un audzētāju saraksts, norādot to.
5.6. Pretendents iesniedz līguma apliecinātu kopiju par sadarbību ar paaugstinātās kvalitātes produktu ražotāju un/vai piegādātāju vai šo produktu ražotāja un/vai piegādātāja rakstveida apliecinājumu, ka šāds līgums tiks noslēgts pretendenta uzvaras gadījumā attiecīgajā iepirkuma priekšmeta daļā (apliecinājuma iesniegšanas gadījumā norāda ražotāja un/vai piegādātāja kontaktpersonu un kontaktinformāciju (e-pasta adresi vai tālruņa numuru)).
5.7. Pretendentam jāiesniedz attiecīgās kontroles institūcijas izsniegtā dokumenta apliecināta kopija par konkrētā produkta atbilstību NPKS, BLS, vai LPIA prasībām. Pasūtītāja iepirkuma komisija attiecīgo informāciju pārbauda publiski pieejamos reģistros: PVD  tīmekļvietnē https://www.pvd.gov.lv vai Valsts augu aizsardzības dienesta tīmekļvietnē https://www.vaad.gov.lv/lv. 
5.8. Sagatavojot attiecīgās iepirkuma priekšmeta daļas tehnisko un finanšu piedāvājumu, pretendents aizpilda visas ailes.
5.8. Tehniskajā un finanšu piedāvājumā iekļautajiem pārtikas produktiem (attiecīgā ražotāja pārtikas produkts ar attiecīgo nosaukumu) ir jābūt pieejamiem visā noslēgtā piegādes līguma darbības laikā.
5.9. Ja pretendents piegādās no Eiropas Savienības valstīm importētus produktus, kas atbilst bioloģiskās lauksaimniecības, nacionālās pārtikas kvalitātes shēmas vai integrētās audzēšanas prasībām, tam jāiesniedz ārvalstu institūcijas izdotā sertifikāta apliecināta kopija par produkta sertifikāciju, pievienojot sertifikāta apliecinātu tulkojumu valsts valodā.
5.10. Tehniskajā un finanšu piedāvājumā piedāvātajās cenās iekļaujamas visas ar tehniskās specifikācijas prasību izpildi saistītās izmaksas, nodokļi (izņemot pievienotās vērtības nodokli), kā arī visas ar produktu piegādi saistītās izmaksas (dokumentācijas drukāšanas, transporta pakalpojumi u.c.). 
5.11. Visas cenas un summas jānorāda euro, aprēķinos norādīto cenu noapaļošanu veic, atstājot 2 (divus) ciparus aiz komata tā, lai aprēķinos slēptā veidā netiktu iekļauts vairāk par       2 (diviem) cipariem aiz komata.
5.12. Piedāvājumā norādītās cenas ir fiksētas un paliek nemainīgas visā līguma darbības laikā.
5.13. Tehniskajam un finanšu piedāvājumam jābūt ar paraksta tiesībām apveltītās vai pilnvarotās personas (pievienojama pilnvara) parakstītam.
6. Piedāvājuma noformēšana
6.1. [bookmark: _Toc175037010]Visi piedāvājuma dokumenti jāizstrādā un jānoformē atbilstoši Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām. Dokumentu tulkojumi valsts valodā jāapliecina saskaņā ar Ministru kabineta 2000.gada 22.augusta noteikumu Nr.291 “Kārtība, kādā apliecināmi dokumentu tulkojumi valsts valodā”. 
6.2. Piedāvājuma dokumentiem jābūt aizpildītiem, izmantojot Pasūtītāja piedāvātās formas, datētiem un parakstītiem. 
6.3. Pretendents atbild par iepirkuma procedūras dokumentu rūpīgu izskatīšanu, ieskaitot grozījumus iepirkuma procedūras dokumentos, pasūtītāja sniegto papildus informāciju un skaidrojumiem par iepirkuma procedūras dokumentos noteiktajām prasībām. Tiek uzskatīts, ka pretendents, iesniedzot piedāvājumu, ir iepazinies un pārzina Latvijas Republikā spēkā esošo normatīvo aktu prasības, kas jebkādā veidā var ietekmēt vai attiekties uz iesniegto piedāvājumu, vai iepirkuma līguma izpildi.
6.4. Piedāvājuma dokumenti jāsagatavo un jāiesniedz latviešu valodā, tiem jābūt skaidri salasāmiem un apliecinātiem Latvijas Republikas normatīvajos aktos noteiktajā kārtībā. 
6.5. Pretendenta dokumentam, kas iesniegts svešvalodā, jāpievieno šī dokumenta pretendenta apliecināts tulkojums latviešu valodā. Ja oriģinālā dokumenta teksts atšķiras no šī dokumenta tulkojuma teksta, par pamatu tiks ņemts šī dokumenta tulkojums latviešu valodā. Par kaitējumu, kas radies dokumenta nepareiza tulkojuma dēļ, pretendents atbild Latvijas Republikas normatīvajos aktos noteiktajā kārtībā. 
6.6. Visiem iesniegtajiem piedāvājuma dokumentiem jābūt parakstītiem. Pretendenta pieteikums dalībai atklātā konkursā un apliecinājumi jāparaksta personai ar tiesībām pārstāvēt pretendentu vai tās pilnvarotam pārstāvim. Pilnvarojuma gadījumos jāpievieno pilnvara. Pretendents ir tiesīgs ar vienu drošu elektronisko parakstu parakstīt visus dokumentus kā vienu kopumu. 
6.7. Ja piedāvājumu iesniedz personu apvienība, pretendenta pieteikums dalībai atklātā konkursā un pilnvara, kas apliecina pilnvarotās personas tiesības pārstāvēt personu apvienības intereses iepirkuma procedūrā, jāparaksta visu apvienības dalībnieku pārstāvjiem vai to pilnvarotiem pārstāvjiem (pievienojami dokumenti, kas apliecina šīs tiesības). Arī pilnvara, kas apliecina pilnvarotās personas tiesības pārstāvēt personu apvienības intereses iepirkuma procedūrā, jāparaksta visu apvienības dalībnieku pārstāvjiem vai to pilnvarotiem pārstāvjiem (pievienojami dokumenti, kas apliecina šīs tiesības).
6.8. Dokumentus, kas attiecas tikai uz apakšuzņēmēju, uz kura iespējām balstās pretendents, lai apliecinātu savu atbilstību izvirzītajām kvalifikācijas prasībām, vai paredz piesaistīt līguma izpildē, vai attiecas uz atsevišķu personu apvienības dalībnieku, jāparaksta apakšuzņēmēja personai ar tiesībām pārstāvēt to vai šīs personas pilnvarotam pārstāvim. Pilnvarojuma gadījumā jāpievieno pilnvaras oriģināls vai tās apliecināta kopija. Šī punkta prasības arī jāievēro, apliecinot dokumentu kopiju un tulkojumu pareizību.
6.9. Pretendents sedz visus izdevumus, kas saistīti ar piedāvājuma dokumentu izstrādāšanu, noformēšanu un iesniegšanu. Pasūtītājs nesegs un nekompensēs šos izdevumus, neatkarīgi no iepirkuma procedūras rezultātiem. 
7. Piedāvājumu vērtēšana
7.1. Pretendentu piedāvājumus iepirkuma komisija izvērtēs un atklāta konkursa uzvarētāju katrā iepirkuma priekšmeta daļā noteiks slēgtā sēdē. 
7.2. Iepirkuma komisija pārbauda pretendentu atbilstību kvalifikācijas prasībām, piedāvājumu atbilstību un izvēlas piedāvājumu saskaņā ar noteiktajiem piedāvājuma izvērtēšanas kritērijiem. 
7.3. Saskaņā ar Ministra kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 16.punktu, iepirkuma komisija ir tiesīga pretendentu kvalifikācijas atbilstības, piedāvājuma noformējuma un tehniskā piedāvājuma atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības attiecīgajā iepirkuma priekšmeta daļā.
7.4. Pretendentu atlasē, piedāvājumu atbilstības pārbaudē un piedāvājumu vērtēšanā komisija var pieaicināt ekspertu. Eksperts dod rakstisku atzinumu, kas tiek pievienots piedāvājumu vērtēšanas protokolam. Eksperta atzinums komisijai nav saistošs.
7.5. Iepirkuma komisija pārbauda piedāvājuma noformējuma atbilstību iepirkuma nolikumā noteiktajām prasībām. Noformējuma trūkumu gadījumā komisija lemj par iespēju tālāk izskatīt piedāvājumu.
7.6. Iepirkuma komisija pārbauda pretendentu atbilstību nolikumā izvirzītajām kvalifikācijas prasībām. Iepirkuma komisija noraida to pretendentu piedāvājumus, kuri tiek atzīti par neatbilstošiem nolikumā izvirzītajām kvalifikācijas prasībām. 
7.7. Pretendents tiek atzīts par neatbilstošu nolikumā izvirzītajām kvalifikācijas prasībām gadījumā, ja:
7.7.1. nav iesniegts kāds no atlases dokumentiem;
7.7.2. ar iesniegto atlases dokumentu nav pierādīta pretendenta atbilstība kādai nolikumā izvirzītajai prasībai;
7.7.3. ir sniegta nepatiesa informācija par pretendenta kvalifikāciju.
7.8. Tehnisko un finanšu piedāvājumu atbilstības pārbaudē nosaka pretendenta tehniskā un finanšu piedāvājuma atbilstību nolikuma 5.1.-5.13.punktā noteiktajām prasībām.
7.9. Pretendenta piedāvājums tiek atzīts par neatbilstošu un tiek noraidīts, ja no pretendenta iesniegtā piedāvājuma konstatējams, ka tas neatbilst nolikuma 5.1.-5.13.punktā noteiktajām prasībām.
7.10. [bookmark: _Toc61422147]Iepirkuma komisija pārbauda, vai pretendentu piedāvājumos nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot piedāvājumu, komisija ņem vērā labojumus.
7.11. [bookmark: _Toc207077237][bookmark: _Toc207428533][bookmark: _Toc207429529][bookmark: _Toc208210011]Finanšu piedāvājumu pārbaudes laikā iepirkuma komisija pārbauda piedāvāto cenu veidošanos un noskaidro, vai nav iesniegts nepamatoti lēts piedāvājums. Ja piedāvājums šķiet nepamatoti lēts, komisija pieprasa skaidrojumu par piedāvāto cenu vai izmaksām saskaņā ar  PIL 53.panta pirmo daļu, kā arī informāciju par pretendenta un tā piedāvājumā norādīto apakšuzņēmēju (ja attiecināms) darbinieku vidējām stundas tarifa likmēm profesiju grupās saskaņā ar PIL 53.panta sesto daļu. Iepirkuma komisija noraida piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni.
7.12. No piedāvājumiem, kas atbilst nolikumā noteiktajām prasībām, iepirkumu komisija katra iepirkuma priekšmeta daļā izvēlas saimnieciski visizdevīgāko piedāvājumu, saskaņā ar nolikumā noteiktajiem piedāvājumu izvērtēšanas kritērijiem.
8. Saimnieciski visizdevīgākā piedāvājuma noteikšana un 
līguma slēgšanas tiesību piešķiršana
8.1. Iepirkuma komisija katrā iepirkuma priekšmeta daļā nosaka saimnieciski visizdevīgāko piedāvājumu, pretendentu iesniegtos piedāvājumus izvērtējot pēc šādiem kritērijiem:
	Nr. p.k.
	Kritērijs
	Maksimālais punktu skaits

	1.
	Piedāvātā līgumcena par plānoto apjomu (EUR bez PVN) – C  

	45

	2.
	Piedāvāto pārtikas produktu skaits ar paaugstinātu kvalitātes līmeni (Nacionālās pārtikas kvalitātes shēmas prasībām (NPKS), bioloģiskās lauksaimniecības prasībām (BLS) vai lauksaimniecības produktu integrētās audzēšanas prasībām (LPIA) atbilstošie produkti) – K 

	35

	3.
	Videi draudzīga piegāde (attālums km) – attālums no piedāvātās preces ražošanas vai audzēšanas vietas līdz Daudzfunkcionālajam sociālo pakalpojumu centram “Vecružina” (Ezera iela 23A, Vecružina, Silmalas pagasts, Rēzeknes novads, LV-4636) – V   

	20

	Kopā: P = C + K + V
	100


8.2.  Kritērijā “Piedāvātā līgumcena par plānoto apjomu” maksimālais punktu skaits     (45 punkti) tiek piešķirts piedāvājumam ar viszemāko līgumcenu par plānoto apjomu. Pārējiem piedāvājumiem punkti tiek aprēķināti saskaņā ar formulu: Pc = Czem / Cpr x Mc, kur: Pc – kritērija novērtējuma rezultāts, Czem – viszemākā piedāvātā līgumcena, Cpr – vērtējamā pretendenta piedāvātā līgumcena, Mc – maksimālais punktu skaits kritērijā “Piedāvātā līgumcena par plānoto apjomu”. 
8.3. Kritērijā “Piedāvāto pārtikas produktu skaits ar paaugstinātu kvalitātes līmeni” maksimālais punktu skaits (35 punkti) tiek piešķirts piedāvājumam ar vislielāko piedāvāto produktu skaitu ar paaugstinātu kvalitātes līmeni (piedāvāts visvairāk NPKS, BLS, vai LPIA prasībām atbilstošu produktu). Pārējiem piedāvājumiem punkti tiek aprēķināti saskaņā ar formulu: Pk = Kpr / Kmax x Mk, kur: Pk – kritērija novērtējuma rezultāts, Kpr – vērtējamā pretendenta piedāvāto produktu skaits ar paaugstinātu kvalitātes līmeni, Kmax – vislielākais piedāvāto produktu skaits ar paaugstinātu kvalitātes līmeni, Mk – maksimālais punktu skaits kritērijā “Piedāvāto pārtikas produktu skaits ar paaugstinātu kvalitātes līmeni”.
8.4. Kritērijā “Videi draudzīga piegāde” punkti tiek piešķirti sekojoši: 
	Attālums no piedāvātās preces ražošanas vai audzēšanas vietas 
līdz Daudzfunkcionālajam sociālo pakalpojumu centram “Vecružina”  (Ezera iela 23A, Vecružina, Silmalas pagasts, Rēzeknes novads, LV-4636) 
	Piešķiramo punktu skaits 

	līdz 50 km
	20

	51 – 90 km
	15

	91 – 130 km
	10

	131 – 170 km
	5

	tālāk par 171 km
	0


Piedāvājumā norādītā attāluma atbilstību iepirkuma komisija pārbaudīs, izmantojot interneta vietni https://balticmaps.eu/, https://maps.google.com/maps, vai līdzvērtīgu. Videi draudzīga produktu piegāde nozīmē, ka piegādes laikā tiek nodrošināta vides piesārņojuma samazināšana ar izplūdes gāzēm no autotransporta un ceļa seguma noslodzes samazināšana. Tiek vērtēts attālums no piedāvāto produktu audzēšanas vai ražošanas vietas, nevis no noliktavas vai bāzes atrašanās vietas, no kuras tiek veikta piegāde.
8.5. [bookmark: _Toc506473966]Gadījumā, ja pēc piedāvājumu izvērtēšanas tiks atzīts, ka vismaz 2 (divu) piedāvājumu novērtējums ir vienāds, tad komisija izvēlēsies tā pretendenta piedāvājumu, kurš ieguvis vairāk punktu kritērijā “Piedāvāto pārtikas produktu skaits ar paaugstinātu kvalitātes līmeni”. Ja arī šie vērtējumi būs identiski, līguma slēgšanas tiesības tiks piešķirtas pretendentam, kura piedāvājums saņēmis augstāko novērtējumu kritērijā “Videi draudzīga piegāde”. Ja abi iepriekš minētie vērtējumi būs vienādi, uzvarētājs tiek noteikts izlozes kārtībā. Par izlozes norises vietu un laiku tiek informēti visi pretendenti vismaz 3 (trīs) darba dienas iepriekš.
8.6. Gadījumā, ja kādā iepirkuma priekšmeta daļā tiks iesniegts tikai viens piedāvājums, iepirkuma komisija, piemērojot PIL 41.panta divpadsmitās daļas 1.punktā minēto izņēmumu, ir tiesīga pieņemt lēmumu piešķirt līguma slēgšanas tiesības vienīgajam pretendentam, jo  pirms iepirkuma procedūras izsludināšanas laika posmā no 2026.gada 15.aprīļa līdz 30.aprīlim ir rīkota PIL 18.panta 2.1 daļas prasībām atbilstoša apspriede ar piegādātājiem. (Paziņojums par apspriedi publicēts Iepirkumu uzraudzības biroja publikāciju vadības sistēmā 2026.gada 17.jūnijā (https://eformsb.pvs.iub.gov.lv/show/feb03326-ce80-470a-9ee2-e8a3c573d0dc). 
8.7. Attiecībā uz katru pretendentu, kuram būtu piešķiramas līguma slēgšanas tiesības, iepirkuma komisija veic pārbaudi par PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14. apakšpunktā noteikto izslēgšanas iemeslu esamību PIL 42.pantā noteiktajā kārtībā, kā arī PIL 43.pantā noteiktajos gadījumos veic uzticamības nodrošināšanai iesniegto pierādījumu vērtēšanu PIL 43.pantā noteiktajā kārtībā.
8.8. Iepirkuma komisija attiecībā uz katru pretendentu, kuram būtu piešķiramas līguma slēgšanas tiesības, Sankciju likuma 11.1 pantā noteiktajā kārtībā pārbauda, vai attiecībā uz šo pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
8.9. Ievērojot Ministru kabineta 2017.gada 28.februāra noteikumu Nr.107 „Iepirkuma procedūru un metu konkursu norises kārtība” 21.punkta prasības, komisija sagatavo iepirkuma procedūras ziņojumu un publicē to pircēja profilā 5 (piecu) darbdienu laikā pēc lēmuma pieņemšanas par iepirkuma procedūras rezultātiem.

9. Rezultātu paziņošana un iepirkuma līguma noslēgšana
9.1. Pasūtītājs 3 (triju) darbdienu laikā pēc lēmuma pieņemšanas informē visus pretendentus par pieņemto lēmumu attiecībā uz iepirkuma līguma slēgšanu, atbilstoši PIL 37.panta regulējumam.
9.2. Pasūtītājs slēdz iepirkuma līgumu ar iepirkuma komisijas izraudzīto pretendentu ne agrāk kā nākamajā darbdienā pēc PIL 60.panta septītajā daļā paredzētā nogaidīšanas termiņa beigām, ja Iepirkumu uzraudzības birojam nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem.
9.3. Pasūtītājs ir tiesīgs pārtraukt iepirkuma procedūru un neslēgt iepirkuma līgumu, ja tam ir objektīvs pamatojums. Pasūtītājs 3 (triju) darbdienu laikā pēc tam, kad pieņemts lēmums pārtraukt iepirkuma procedūru, informē visus pretendentus par iemesliem, kuru dēļ iepirkuma procedūra tiek pārtraukta, kā arī savā pircēja profilā nodrošina brīvu un tiešu elektronisku piekļuvi šim lēmumam.
9.4. Pasūtītājs 10 (desmit) darbdienu laikā pēc tam, kad noslēgts iepirkuma līgums, vai pieņemts lēmums par iepirkuma procedūras izbeigšanu vai pārtraukšanu, sagatavo un publikāciju vadības sistēmā publicē paziņojumu par līguma slēgšanas tiesību piešķiršanu.
9.5. Pasūtītājs ne vēlāk kā 10 (desmit) darbdienu laikā pēc dienas, kad stājas spēkā iepirkuma līgums, vai tā grozījumi, savā pircēja profilā, ievērojot normatīvajos aktos noteiktās komercnoslēpuma aizsardzības prasības un nodrošinot pieejamību visā iepirkuma līguma darbības laikā, bet ne mazāku par PIL 40.panta piektajā daļā iepirkuma procedūras dokumentācijai noteikto glabāšanas laiku, ievieto iepirkuma līgumu vai tā grozījumus. 
9.6. Iepirkuma līgums tiek slēgts atbilstoši nolikumam pievienotajam līguma projektam (nolikuma 7.pielikumā).
9.7. Pasūtītājs saskaņā ar PIL 33.1 panta pirmo daļu 10 (desmit) darbdienu laikā pēc iepirkuma līguma izpildes publicē paziņojumu par līguma izpildi.
10. Iepirkuma komisijas tiesības un pienākumi
10.1. Iepirkuma komisijas tiesības:
10.1.1. izdarīt grozījumus iepirkuma procedūras nolikumā Publisko iepirkumu likumā noteiktajā kārtībā;
10.1.2. pirms lēmuma pieņemšanas saskaņā ar PIL 41.panta sesto daļu pieprasīt, lai pretendents precizē informāciju par savu piedāvājumu;
10.1.3. noraidīt piedāvājumus, kas neatbilst iepirkuma procedūras nolikuma prasībām;
10.1.4. pieaicināt ekspertus vai speciālistus pretendentu atlasei un piedāvājumu atbilstības pārbaudei;
10.1.5. pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai;
10.1.6. izvēlēties nākamo saimnieciski visizdevīgāko piedāvājumu, ja izraudzītais pretendents atsakās slēgt iepirkuma līgumu ar pasūtītāju;
10.1.7. veikt citas darbības saskaņā ar PIL un iepirkuma procedūras nolikumu.
10.2. Iepirkuma komisijas pienākumi:
10.2.1. nodrošināt iepirkuma procedūras norises dokumentēšanu;
10.2.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
10.2.3. vērtēt pretendentus un to iesniegtos piedāvājumus saskaņā ar PIL prasībām un iepirkuma procedūras nolikumu, izvēlēties piedāvājumu vai pieņemt lēmumu par iepirkuma procedūras izbeigšanu, ja nav iesniegts neviens piedāvājums;
10.2.4. pēc piegādātāju pieprasījuma PIL 36.panta otrajā un trešajā daļā noteiktajā kārtībā sniegt informāciju par iepirkuma procedūras dokumentos noteiktajām prasībām;
10.2.5. labot aritmētiskas kļūdas pretendenta finanšu piedāvājumā, informējot par to pretendentu.
11. Pretendenta tiesības un pienākumi
11.1. Pretendenta tiesības:
11.1.1. pieprasīt iepirkuma komisijai papildus informāciju par iepirkuma procedūras  dokumentos noteiktajām prasībām, iesniedzot rakstisku pieprasījumu;
11.1.2. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
11.1.3. sekot līdzi iesniegto piedāvājumu atvēršanas procesam tiešsaistes režīmā EIS e-konkursu apakšsistēmā;
11.1.4. veikt citas darbības saskaņā ar PIL un iepirkuma procedūras nolikumu.
11.2. Pretendenta pienākumi:
11.2.1. sagatavot piedāvājumu atbilstoši iepirkuma procedūras nolikuma prasībām;
11.2.2. sniegt patiesu informāciju par savu kvalifikāciju un piedāvājumu;
11.2.3. sniegt rakstveida atbildi uz iepirkuma komisijas pieprasījumu, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai;
11.2.4. segt visas izmaksas, kas saistītas ar piedāvājuma sagatavošanu un iesniegšanu;
11.2.5. veikt citas darbības saskaņā ar PIL un iepirkuma procedūras nolikumu.

12. Personas datu apstrāde
[bookmark: _Hlk33522567]12.1. Pamatojoties uz 2016.gada 27.aprīļa Eiropas Parlamenta un Padomes Regulu 2016/2279 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (vispārīgā datu aizsardzības regula), iepirkuma procedūrā iesniegtajos dokumentos norādīto fizisko personu dati tiks apstrādāti, lai nodrošinātu iepirkuma procedūras norisi, atbilstoši PIL. 
12.2. Iepirkuma procedūras dokumenti tiks publiskoti, ievērojot PIL 40.panta trešajā daļā noteiktos ierobežojumus. 

13. Atklāta konkursa nolikuma pielikumi
13.1. Atklāta konkursa nolikumam ir 7 (septiņi) pielikumi: 
13.1.1. nolikuma 1.pielikums “Pieteikums dalībai atklātā konkursā” (forma);
13.1.2. nolikuma 2.pielikums “Tehniskā specifikācija – Tehniskais un finanšu piedāvājums” (forma);
13.1.3. nolikuma 3.pielikums “Apliecinājums par pārtikas produktu atbilstību Eiropas Savienības regulām un Latvijas Republikas normatīvajiem aktiem” (forma);
13.1.4. nolikuma 4.pielikums “Apliecinājums par transportlīdzekļu atbilstību” (forma); 
13.1.5. nolikuma 5.pielikums “Apakšuzņēmējiem nododamo līguma daļu saraksts” (forma);
13.1.6. nolikuma 6.pielikums “Personas, uz kuras iespējām pretendents balstās, un/vai apakšuzņēmēja apliecinājums” (forma);
13.1.7. nolikuma 7.pielikums “Līgums par pārtikas produktu piegādi” (projekts).
13.2. Atklāta konkursa nolikuma pielikumi ir tā neatņemamas sastāvdaļas.
Iepirkuma komisijas priekšsēdētāja		(paraksts)                   	    Liāna Teirumnieka	

